adásvételi szerződés

amely létrejött egyrészről

|  |  |
| --- | --- |
| Név: | Magyar Labdarúgó Szövetség |
| Képviseli: | Dr. Vági Márton, főtitkár |
| Székhely: | 1112 Budapest, Kánai út 2.D. |
| Adószám: | 19020848-2-44 |
| Bankszámlaszám: | 11707024-20480703 |

mint Eladó, a továbbiakban: Eladó *vagy* MLSZ

másrészről

|  |  |
| --- | --- |
| Név: |  |
| Képviseli: |  |
| Székhely: |  |
| Cégjegyzékszám: |  |
| Adószám: |  |
| Bankszámlaszám: |  |

mint Vevő, (a továbbiakban: *Vevő*)

között, (a továbbiakban együtt: Felek) az alulírott napon és helyen az alábbi feltételekkel.

1. **Előzmények**

Eladó egyfordulós meghívásos pályázati eljárást indított 2023. május 4. napján ***„Magyar Labdarúgó Szövetség –*** ***Orvosi/Diagnosztikai eszközök, berendezések értékesítése”*** tárgykörökben. Jelen szerződést Eladó, mint Kiíró és Vevő, mint a nyertes Pályázó erre tekintettel írják alá.

A pályázatok közül az Eladó a Vevő ajánlatát minősítette nyertes pályázatnak. A Felek ennek megfelelően az eljárás tárgyát képező áru(k) beszerzésére a pályázati felhívás és az azt kiegészítő pályázati dokumentum [valamint a kiegészítő tájékoztatás, amennyiben releváns] tartalmára figyelemmel, azzal mindenben összhangban, továbbá különös tekintettel *a Polgári Törvénykönyvről* szóló ajánlatkérő *2013. évi V. törvény* (Ptk.) foglalt előírásokra, az alábbi adásvételi szerződést kötik.

1. **A szerződés tárgya**
2. Az Eladó eladja, a Vevő megveszi Eladótól a jelen szerződés 1. sz. mellékletében felsorolt orvosi/diagnosztikai eszközöket, berendezéseket a pályázati eljárás iratanyagában meghatározott műszaki specifikációban, darabszámban.
3. Vevő jelen szerződés aláírásával vállalja valamennyi eszköz leszerelését, csomagolását és elszállítását.
4. A teljesítés helye, ahonnan az Eladó kizárólagos tulajdonában levő eszközök elszállításra kerülnek: Budai Egészségközpont, 1126 Budapest, Királyhágó u. 1-3.
5. Vevő vállalja, hogy az általa jelen szerződés keretében megvásárolt eszközöket megtekintett állapotban vásárolta meg, tudatában van arról, hogy az eszközök használt állapotúak, és erre tekintettel az elszállítást követően semmilyen minőségi, szavatossági kifogást nem emel Eladóval szemben, az Eladó kellékszavatosságot nem vállal.
6. **Az ellenérték**
7. Az eszköz ellenértékét – mely magában foglal valamennyi, a felhívásban, ill. jelen szerződésben rögzített kötelezettség ellátásának ellenértékét is – a felek a Vevő ajánlata alapján … Ft + ÁFA, azaz (szöveggel) Ft + ÁFA összegben állapítják meg. Az ÁFA mértékének jogszabályi változása esetén a vételár bruttó összege annak megfelelően automatikusan változik (nő vagy csökken).
8. A Vevő a teljes vételár 50%-át legkésőbb 2023. június 30-ig, a vételár fennmaradó 50%-át legkésőbb 2023. december 31-ig köteles megfizetni. A Vevő a vételárat az előzőek szerinti részletekben átutalással köteles teljesíteni az Eladó által meghatározott bankszámlára. Az átutalás azon a napon minősül teljesítettnek, amikor az adott összeget az Eladó bankszámláján jóváírták.
9. Az Eladó a fentiek szerinti vételárrészletekről a jogszabályoknak megfelelő számviteli bizonylatot (előlegbekérő, végszámla) állít ki és küld meg a Vevőnek a szerződés aláírását követő 15 napon belül. A számlázás pénzneme: HUF.
10. Amennyiben a Vevő a vételárat az esedékességet követő 8 napon belül egyszeri írásbeli felszólítás ellenére sem fizeti meg, az Eladó a Ptk. 6:155. §-a szerinti késedelmi kamatra jogosult.
11. Jelen szerződés keretében megvásárolt eszközök átadás-átvételének és elszállításának feltétele, hogy a Vevő az eszközök ellenértékének 50 %-t az Eladó bankszámlájára hiánytalanul és határidőben megfizette. A vételár 50 %-ának átutalását követően az Eladó a Vevővel egyeztetett időpontban köteles az eszközöket hiánytalanul átadni a Vevő részére, valamint az elszállítás feltételeit köteles biztosítani.
12. **A szerződés tartalma**
13. Eladó a szerződés tárgyát képező eszközök átadás-átvételét a vételár 50 %-ának megfizetését követő 15 napon belül köteles biztosítani. Vevő köteles jelen szerződés tárgyát képező eszközök elszállításáról, Eladóval történt egyeztetést követően, de legkésőbb az átutalást követő 20 napon belül gondoskodnia. Eladó az átadás-átvétel során az eszközöket a szükséges okiratokkal, dokumentumokkal ellátva köteles a Vevőnek átadni.
14. Az átadás-átvétel időpontjáról a Vevőt köteles az Eladó legalább 5 nappal korábban írásban értesíteni.
15. Felek kijelentik, hogy tudomásuk van arról, hogy működő egészségügyi intézmény területén kell teljesítenie az átadás-átvételt és elszállítást, így kijelentik, hogy a teljesítést az intézmény rendjét a lehető legkevésbé zavaró módon, a tevékenységet a szükséghez képest nem zavarva végzik. Bármilyen munkavégzés (ide értve az elszállítást is) az intézményben kizárólag 8-17 óra között történhet.
16. Az Eladó és Vevő átadás-átvételi illetve szállítási tevékenysége a betegek nyugalmát nem zavarhatja.
17. A Vevőnek saját megfelelő fuvareszközön kell biztosítani az eszköznek a teljesítés helyéről történő elszállítását. A Vevőnek az eszközök szállítása során úgy kell eljárnia, hogy az eszköz ne sérüljön, a jogszabályoknak, szabványoknak mindenben megfeleljen. Az eszközök leszerelése, csomagolása és a teljesítési helyről történő elszállítás a Vevő kötelezettsége. Vevő köteles az elszállításhoz a megfelelő személyi, ill. tárgyi feltételeket biztosítani. A szállítás során keletkezett károkért az Eladó semmilyen módon sem felelős, ezekért kizárólagosan a Vevő köteles helyt állni.
18. Az átadás-átvétel időpontjában a felek közösen ellenőrzik az eszköz szemmel látható tulajdonágait. Vevő tudomással van arról, hogy az eszközöket használt állapotban veszi meg, ezzel kapcsolatban a későbbiekben semmilyen minőségi, szavatossági kifogást nem emelhet.
19. Az átadás-átvétel során az Eladó átadja az eszköz használati útmutatóját, jótállási jegyét (amennyiben releváns), ill. egyéb releváns dokumentumokat.
20. A szerződés teljesítése akkor történik meg, amikor az eszköz az Eladó részéről átadásra kerül a Vevő részére. Eddig az időpontig a költség- és kárveszélyviselés az Eladót terheli, az átadást követően a Vevőt.
21. A jelen fejezetben előírt kötelezettségek bármelyikének Vevő általi megszegése súlyos szerződésszegésnek minősül.
22. **Szerzői jogi rendelkezések**
23. Az Eladó szavatol azért, hogy harmadik személynek a jelen szerződés tárgyát képező eszköz tekintetében nincs olyan joga, amely a Vevő tulajdonszerzését akadályozza vagy korlátozza.
24. **Szerződési biztosítékok**
25. Felek megállapodnak abban, hogy amennyiben a Vevőnek felróhatóan a jelen szerződés teljesítése meghiúsul – ide értve azt is, ha a Vevő 30 napot meghaladó késedelembe esik az átvétel és/vagy elszállítás kapcsán – a Vevő meghiúsulási kötbér fizetésére köteles. A meghiúsulási kötbér mértéke a nettó szerződéses ellenérték 10%-a.
26. Az Eladó a kötbérkövetelését írásbeli felszólítás útján érvényesítheti, melynek az Eladó köteles 8 naptári napon belül maradéktalanul eleget tenni.
27. A Felek a kötbér tekintetében rögzítik, hogy a kötbér esetleges felmerülése esetén annak megfizetése a Vevőt nem mentesíti a szerződésszegése folytán az Eladót megillető egyéb polgári jogi igények teljesítése alól.
28. A Vevő egyéb szerződésszegése esetén – nem teljesítés, eladói kárigény – a Felek a Ptk. vonatkozó szabályai szerint járnak el.
29. A Felek kötelesek egymást minden olyan körülményről haladéktalanul értesíteni, amely a jelen szerződés eredményességét vagy kellő időre való teljesítését veszélyezteti vagy gátolja. Az értesítés elmulasztásából eredő kárért a mulasztó fél felelős.
30. **A szerződés hatálya, szerződés megszűnése, felmondás egyéb megállapodások**
31. Jelen szerződést felek a teljesítésig kötik. Vevő és Eladó köteles a szerződéses kötelezettségeit a fentebb szabályozottak szerint határidőben teljesíteni.
32. Bármely fél jogosult a szerződés felmondására (szankciós megszüntetés gyakorlására), ha a másik fél súlyos szerződésszegést követ el, különösen
	1. amennyiben Vevő
		1. a megrendelt eszközt alapos ok nélkül nem veszi át.
		2. az ellenérték megfizetésével a megintést követően neki felróhatóan további 15 napon túli késedelembe esik.
		3. 30 napnál hosszabb késedelembe esik az átvétel és elszállítás vonatkozásában,
	2. amennyiben Eladó:
		1. súlyos szerződésszegést, vagy mulasztást követ el.
		2. ha Vevő tudomást szerez arról, hogy az Eladó ellen csőd- vagy felszámolási eljárás indult vagy van folyamatban.

Eladó jogosult és egyben köteles felmondani a szerződést továbbá amennyiben

* + 1. a Vevőben közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel;
		2. a Vevő közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.
1. Bármelyik fél kötelezettsége, hogy szerződésszegés esetén a másik fél figyelmét felhívja megfelelő határidő tűzésével a szerződésszegés megszüntetésére. Nem terheli a megintés kötelezettsége a felet, ha az olyan súlyú, hogy ez nem várható el tőle.
2. A Felek a szerződés felmondása, megszűnése esetén a Ptk. és egyéb jogszabályok megfelelő rendelkezései szerint járnak el.
3. **Kapcsolattartás, egyéb rendelkezések**
4. Felek kijelentik, hogy a szerződés teljesítésében folyamatosan együttműködnek, a felmerülő problémákról egymást haladéktalanul értesítik.
5. Felek jognyilatkozataikat kizárólag írásban, az átvétel helyét és idejét azonosítható módon igazoló módon tehetik meg érvényesen. A felek a fentieken értik az elektronikus levelezés (e-mail) és a fax formáját is)
6. Kapcsolattartás, teljesítésigazolás:

Vevő részéről kapcsolattartásra jogosult személy:

Név, beosztás: …

Elérhetőségei (levélcím, tel, fax., email): ….

Vevő részéről teljesítésigazolásra jogosult személy:

Név, beosztás: …

Elérhetőségei (levélcím, tel, fax., email): …

Eladó részéről kapcsolattartásra jogosult személy:

Név, beosztás: …

Elérhetőségei (levélcím, tel, fax., email): …

Jognyilatkozat korlátozása: ...

1. Szerződő Felek rögzítik, hogy jelen megállapodás csak a felek egyező akaratnyilvánításával, írásban módosítható.
2. A Felek tudomásul veszik és betartják a Ptk. üzleti titokra vonatkozó rendelkezéseit, különösen a 2:47 §-ban foglaltakat. Amennyiben jelen szerződés kifejezetten másként nem rendelkezik, a Feleket titoktartási kötelezettség terheli a jelen szerződés teljesítése során egymással, ügyfeleikkel és azok tevékenységével kapcsolatban tudomásukra jutott minden olyan információra, megoldásra, adatra, dokumentációra, specifikációra, informatikai és üzleti tartalomra vonatkozóan, melynek megőrzéséhez, titokban tartásához a másik Félnek gazdasági érdeke fűződik.
3. A titoktartásra vonatkozó – és az esetlegesen a szerződés megszűnése után is fenn-maradó – kötelezettségek a szerződés időbeli hatálya alatt, valamint a szerződés bármely okból történő megszűnését követően is fennmaradnak. Amennyiben a Vevő az előzőekben részletezett, illetőleg a jogszabályokban rögzített titoktartási kötelezettségét megszegi, köteles az Eladónak az ezzel a magatartással okozott kárát megtéríteni.
4. A Felek megállapodnak, hogy jelen szerződésből eredő esetleges vitás kérdéseiket elsősorban peren kívüli tárgyalás és egyeztetés útján kívánják rendezni. Az egyeztetés eredménytelensége esetén a Felek alávetik magukat az Eladó mindenkori székhelye szerinti bíróság kizárólagos illetékességének.
5. A jelen szerződésben nem szabályozott kérdésekben a Ptk., valamint a kapcsolódó pályázati eljárásban a pályázati felhívás és az azt kiegészítő dokumentum [valamint a kiegészítő tájékoztatás, amennyiben releváns] rendelkezései, a pályázók kérdéseire adott válaszok, a Vevő pályázati eljárásban tett ajánlata, illetőleg az egyéb jogszabályi előírások az irányadóak.
6. Felek megállapodnak abban, hogy amennyiben a szerződés bármely pontja kógens jogszabályba ütközne, vagy a pályázati eljárás kötelező érvényű dokumentumának

tartalmával ellentétes lenne, akkor a szerződés fentieket sértő rendelkezése helyébe – minden további jogcselekmény, így különösen a szerződés módosítása nélkül – a megsértett kötelező érvényű jogszabályi rendelkezés vagy pályázati dokumentumi rendelkezés kerül. Fentieket kell megfelelően alkalmazni akkor is, ha valamely kógens jogszabály akként rendelkezik, hogy valamely rendelkezése a szerződés része (vagy a szerződésben szövegszerűen szerepelnie kell) és azt szövegszerűen a szerződés nem tartalmazza (az adott rendelkezés a szerződés részét képezi).

1. Jelen szerződés elválaszthatatlan részét képezi – az Eladó példányához csatolva - a pályázati eljárás iratanyaga, így különösen a Vevő által az eljárás során benyújtott ajánlat.
2. A Felek jelen szerződést, mint akaratukkal mindenben megegyezőt, magukra nézve kötelezőnek ismerik el, és kijelentik, hogy annak aláírására jogosultak és a szerződés hatálybalépéséhez további jogcselekményre nincs szükség.
3. Jelen szerződés az aláírásával lép hatályba.

Mellékletek

1. Eszközlista

Budapest, 2023. …

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_ |
| Dr. Vági MártonfőtitkárEladó képviselője | …Vevő képviselője |